 Madarasada Al-Khadiija waa goob aad loogu barto Quraanka Kariimka ah, iyo tarbiyada Caruurta, waxa ay qayb weyn ka qaateen barida caruurta ee Quraanka Kariimka ah, macalimiinta gacanta ku haya aya iyaguna ah kuwa ku xeel dheer aqoonta quraanka, waalidiintii caruurta iyo dad badan oo Soomaali ayaa aad uga xumaaday falkii ay xalay Booliska Kenya ku kaceen, waxaayse dad badani leeyihiin qaabka ah in ardayda la cadaadiyo oo la gaarsiiyo ilaa heer la xirxiro oo qofka labada gacmood iyo lugahaba laga xiro ineysan ahayn wado sax ah oo ka tarjumi karta kobcinta caqliga ardayda, dadka ka faalloda siyaalaha wax loo baro ilmaha ayaa aad uga soo horjeeda in cadaadis badan la saaro ardayga, iyagoo ku tilmaama iney sabab u noqon karto in ardaygii uu ka sii fogaado cilmigii iyo hanuunkii lala rabay, tan hadda dhacdayna waa muuqaal ka mid ah tababka aan saxda ahayn ee la doonayo in wax lagu baro caruurta yaryar. 